ჯრუჭულა

ჯრუჭულა — მდინარე დასავლეთ საქართველოში (საჩხერისა და ჭიათურის მუნიციპალიტეტები). მდინარე ყვირილის მარჯვენა შენაკადი. სათავე აქვს რაჭის ქედის სამხრეთ კალთაზე, ზღვის დონიდან 2015 მ-ზე. სიგრძე 25 კმ, აუზის ფართობი 210 კვ.კმ. საზრდოობს თოვლის, წვიმისა და მიწისქვეშა წყლით. წყალდიდობა იცის გაზაფხულზე, მდგრადი წყალმცირობა — ზამთარში, წყალმოვარდნები — ზაფხულსა და შემოდგომაზე.

საშუალო წლიური ხარჯი შესართავთან 5,94 მ³/წმ. ჯრუჭულას ერთვის სხვადასხვა რიგის 225 შენაკადი, მათ შორის, ფასკნარა (14 კმ), მოხვურა (10 კმ), სატოპელა (14 კმ) და ციხისწყალი (13 კმ).მდინარე ჯრუჭულას აუზის მოკლე ჰიდროგრაფიული დახასიათება — საქართველოს გარემოს დაცვისა და სოფლის მეურნეობის სამინისტრო. 

ლიტერატურა

სქოლიო

კატეგორია:იმერეთის მხარის მდინარეები
კატეგორია:ყვირილის შენაკადები